CELEX: 31989R3075
Language: el
Date: 1989-10-12 00:00:00
Title: Κανονισμός (ΕΟΚ) αριθ. 3075/89 της Επιτροπής της 12ης Οκτωβρίου 1989 περί παρεκκλίσεως από τον κανονισμό (ΕΟΚ) αριθ. 1432/88 για λεπτομέρειες εφαρμογής της εισφοράς συνυπευθυνότητας στον τομέα των σιτηρών

Avis juridique important

|

31989R3075

Κανονισμός (ΕΟΚ) αριθ. 3075/89 της Επιτροπής της 12ης Οκτωβρίου 1989 περί παρεκκλίσεως από τον κανονισμό (ΕΟΚ) αριθ. 1432/88 για λεπτομέρειες εφαρμογής της εισφοράς συνυπευθυνότητας στον τομέα των σιτηρών  

Επίσημη Εφημερίδα αριθ. L 294 της 13/10/1989 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 3075/89 ΤΗΣ ΕΠΙΤΡΟΠΗΣ  της 12ης Οκτωβρίου 1989  περί παρεκκλίσεως από τον κανονισμό (ΕΟΚ) αριθ. 1432/88 για λεπτομέρειες εφαρμογής της εισφοράς συνυπευθυνότητας στον τομέα των σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2860/89 (2), και ιδίως το άρθρο 4β παράγραφος 5,  Εκτιμώντας:  ότι, σύμφωνα με το άρθρο 3 παράγραφος 2 δεύτερο εδάφιο του κανονισμού (ΕΟΚ) αριθ. 1432/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2712/89 (4), τα κράτη μέλη έχουν τη δυνατότητα, μετά τον καθορισμό της οριστικής συμπληρωματικής εισφοράς, να προβλέπουν ότι η επιτροφή του προσωρινού ποσού που έχει εισπραχθεί επιπλέον πραγματοποιείται από τους εμπορευόμενους που έχουν εισπράξει την εν λόγω εισφορά· ότι, σύμφωνα με την εν λόγω διάταξη, η επιστροφή πρέπει, εξάλλου, να πραγματοποιείται σε προθεσμία ενός μηνός από τον καθορισμό της οριστικής εισφοράς·  ότι σε ορισμένα κράτη μέλη η προσφυγή στη δυνατότητα αυτή απαιτεί την εφαρμογή νομοθετικών διαδικασιών που δεν είναι δυνατόν να ολοκληρωθούν έγκαιρα ώστε οι ενδιαφερόμενοι εμπορευόμενοι να μπορούν να προβούν στην εν λόγω επιστροφή μέσα στην προβλεπόμενη προθεσμία·  ότι, για να διευκολυνθεί η εφαρμογή σ' αυτά τα κράτη μέλη του εν λόγω συστήματος πληρωμής που παρουσιάζει πλεονεκτήματα για τους παραγωγούς, πρέπει να προβλεφθεί για την τρέχουσα περίοδο η παράταση της προαναφερθείσας προθεσμίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 3 παράγραφος 2 δεύτερο εδάφιο του κανονισμού (ΕΟΚ) αριθ. 1432/88, στα κράτη μέλη που έχουν προσφύγει στη δυνατότητα που προβλέπεται από την εν λόγω διάταξη για πρώτη φορά κατά την περίοδο 1989/90 και οφείλουν λόγω αυτού, σύμφωνα με τις εσωτερικές διατάξεις, να θέσουν σε εφαρμογή νομοθετικές διαδικασίες, η πληρωμή που προβλέπεται από την ίδια διάταξη μπορεί, για την εν λόγω περίοδο, να πραγματοποιηθεί το αργότερο στο τέλος Φεβρουαρίου 1990, στην περίπτωση κατά την οποία ο καθορισμός που προβλέπεται στο άρθρο 3 παράγραφος 1 του ιδίου κανονισμού γίνεται πριν από την 1η Φεβρουαρίου 1990.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 274 της 23. 9. 1989, σ. 41.  (3) ΕΕ αριθ. L 131 της 27. 5. 1988, σ. 37.  (4) ΕΕ αριθ. L 262 της 8. 9. 1989, σ. 22.